Copyright: (C) 1995, 1996 Progressive Networks, Inc.


 RealAudio Player -ohjelman Ohjeen sisällys

Saat lisätietoja RealAudio Player for Windows -ohjelman käyttämisestä valitsemalla jonkin seuraavista ohjeaiheista.

Pikaohjeet

Player-ohjelman sanomat

Tiedosto-valikko

Näytä-valikko

         Käyttäjän asetukset -valintaikkuna

         Yhteyden tilastot

Leike-valikko

Palvelimet-valikko

Vianetsintä

Uusimmat tiedot RealAudio-tuotteista ja niihin liittyvistä WWW-sivuista ovat Progressive Networks -kotisivulla osoitteessa:

http://www.realaudio.com

Viimeisimmät tukitiedot ja tekniset tiedot ovat osoitteessa:

http://www.realaudio.com/help.html


Quick Start
 Pikaohjeet

RealAudio Player -ohjelman avulla voit kuunnella reaaliaikaisesti Internet-sivuille lisättyjä ääniä. Viimeisimmät tiedot RealAudio-tuotteista ja niihin liittyvistä WWW-sivuista ovat Progressive Networks -kotisivulla osoitteessa

http://www.realaudio.com

Äänien toistaminen

Kun olet asentanut RealAudio Player -ohjelman, se käynnistyy automaattisesti napsauttaessasi millä tahansa WWW-sivulla olevaa RealAudio-linkkiä. Sinun ei tarvitse ensin käynnistää RealAudio Playeria, vaan käyttämäsi selausohjelma käynnistää sen. Säännöllisesti päivitettävä luettelo RealAudio-linkkejä sisältävistä WWW-sivuista on osoitteessa

http://www.realaudio.com/raguide.html

Tuetut äänimuodot

RealAudio Player -ohjelma toistaa kahdenlaisia tiedostoja:

1)  RealAudio-tiedostoja, joiden tunniste on .ra

2)  RealAudio-metatiedostoja, joiden tunniste on .ram.

Voit muuntaa .au- tai .wav-tiedostoja RealAudio-muotoon käyttämällä RealAudio Encoder -ohjelmaa. Voit noutaa tämän ohjelman Progressive Networks -WWW-sivulta.

Äänenvoimakkuuden säätäminen

Voit säätää äänenvoimakkuutta, jos Näytä-valikon vaihtoehto Tietoja ja ääni on valittuna. Säädä äänenvoimakkuutta Player-ohjelmassa liikuttamalla liukusäädintä. Voit myös säätää yleistä äänenvoimakkuutta Windowsin tai tietokoneessa olevan äänikortin mukana toimitetussa mikserisovelluksessa. Jos Player-ohjelman äänenvoimakkuuden säädin ei ole näkyvissä, Windowsin ääniohjain ei tue äänenvoimakkuuden säätämistä itsenäisissä sovelluksissa, kuten RealAudio Playerissa. Tällöin sinun on säädettävä äänenvoimakkuus kaiuttimien tai äänikortin mikseriohjelman säätimillä.

Jos et kuule mitään ääntä tai äänenvoimakkuus on erittäin pieni, tarkista kaiuttimien äänenvoimakkuus ja mikserin Aalto- ja pääsäätimen asetukset.

Kotisivupainike

Kotisivupainike on kaiuttimen kuvalla varustettu painike hakupainikkeiden oikealla ja vasemmalla puolella. Kun napsautat kotisivupainiketta, ohjelma siirtyy Progressive Networks -kotisivulle. Painikkeessa oleva kaiutinkuvake pyörii, kun Player-ohjelma muodostaa yhteyden palvelimeen ja kerää tietoja puskuriin. Kun Player-ohjelma toistaa ääniä, painikkeessa on animoitu kaiutinkuvake. Jos lähetyksen yhteydessä katoaa tietopaketteja, kotisivupainikkeeseen tulee salaman kuva.

Player-ohjelman sanomat

Tiedosto-valikko

Näytä-valikko

Leike-valikko

Palvelimet-valikko

Vianetsintä


 Player-ohjelman sanomat

Jos olet valinnut Näytä-valikosta vaihtoehdon Tilarivi, Player-ohjelmaikkunan alareunassa olevalla tilarivillä näkyy jokin seuraavista sanomista:

Puskuroidaan. Kun napsautat WWW-sivulla näkyvää linkkiä, Player-ohjelman vastaanottama äänivirta kertyy puskuriin (säilytysalueelle), kunnes ohjelma on vastaanottanut riittävästi paketteja äänien toistamista varten. Puskurointi kestää vain muutamia sekunteja.

(Leike x/y). Jos RealAudio Player -ohjelman halutaan toistavan useita RealAudio (.ra) -tiedostoja peräkkäin, tämä sanoma ilmaisee toistettavien leikkeiden kokonaismäärän ja parhaillaan toistettavan leikkeen numeron.

Pysäytetty. Tämä sanoma näkyy tilarivillä, kun valitset Pysäytä tai Keskeytä.

Toistetaan verkkotietovirta (14.4 tai 28.8). Tilarivillä näkyy tämä sanoma, kun Player-ohjelma toistaa ääntä Internetin kautta. Luku 14.4 tai 28.8 ilmaisee, millä pakkausalgoritmilla tiedosto on koodattu. Jos tilarivillä on tämä sanoma, mutta mitään ääntä ei kuulu, säädä Player-ohjelman ja kaiuttimien äänenvoimakkuutta. Jos ääntä ei vieläkään kuulu, sinun on ehkä säädettävä mikserisovelluksen Aalto-äänenvoimakkuusasetusta.

Jos käytät Windows versiota 3.1x, etsi sovelluksen äänikorttitiedostot. Mikserisovellus on näiden tiedostojen joukossa.

Jos käytät Windows 95:tä, valitse Ohjauspaneelista (Control Panel) Multimedia ja säädä äänenvoimakkuutta Ääni-välilehden Toisto-ruudun säätimellä.

Toistetaan paikallistiedosto %s (14.4 tai 28.8). Tilarivillä näkyy tämä sanoma, kun Player-ohjelma toistaa ääntä paikallisesta tiedostosta eikä Internetin kautta. Luku 14.4 tai 28.8 ilmaisee, millä pakkausalgoritmilla tiedosto on koodattu.

Toistetaan tietovirta (14.4 tai 28.8). Tilarivillä näkyy tämä sanoma, kun toistat äänilähetystä Internetin kautta. Luku 14.4 tai 28.8) ilmaisee, millä pakkausalgoritmilla tiedosto on koodattu.

Muodostetaan yhteys isäntään. Player-ohjelma hakee tiedostoa RealAudio-palvelimelta.

Sanomarivin oikeassa reunassa oleva luku ilmaisee leikkeen kokonaispituuden sekä sen, kauanko leikettä on toistettu. Leikkeen kokonaispituus ei kuitenkaan tule näkyviin toistettaessa tietovirtaa verkon kautta.

Pikaohjeet

Tiedosto-valikko

Näytä-valikko

Leike-valikko

Palvelimet-valikko


 Tiedosto-valikko

Tiedosto-valikon komentojen avulla voit toistaa RealAudio-tiedostoja suoraan Player-ohjelmasta ilman selausohjelmaa.

Avaa sijainti

Tämän komennon avulla voit toistaa jollakin Internetin RealAudio-palvelimella olevia RealAudio-tiedostoja ilman selausohjelmaa. Sinun tarvitsee vain ilmoittaa .ra-tiedoston URL-osoite. Muista käyttää tiedoston pnm (Progressive Networks Metafile) -osoitetta, sillä http-, ftp- tai gopher-osoitteet eivät kelpaa. Osoitteen syntaksin on oltava seuraavanlainen:

pnm://palvelimen_nimi:Portti/täydellinen_tiedostopolku

missä

pnm määrittää, että tiedosto on RealAudio-palvelimella

palvelimen_nimi on RealAudio-palvelimen IP-osoite tai toimialueen nimi

Portti on palvelimen porttinumero, jos käytät muuta kuin oletusporttia 7070

täydellinen_tiedostopolku on RealAudio-palvelimella olevan tiedoston täydellinen polku.

Esimerkiksi

pnm://audio.realaudio.com/welcome.ra

Tätä vaihtoehtoa kannattaa käyttää erityisesti silloin, jos ylläpidät RealAudio-palvelimia ja haluat testata niitä. Player-ohjelmaa on yleensä helpompi käyttää selausohjelman kautta.

Avaa tiedosto

Tämän komennon avulla voit toistaa paikallisia RealAudio-tiedostoja. Valitse haluamasi .ra- tai .ram-tiedosto Avaa tiedosto -valintaikkunasta.

Avaa viimeisin

RealAudio Player -ohjelma muistaa viimeksi toistetut RealAudio-leikkeet. Niiden nimet näkyvät Avaa viimeisin -valikossa. Jos haluat kuunnella äskettäin toistettua leikettä, valitse sen tiedostonimi Avaa viimeisin -valikosta. Sinun ei tarvitse käynnistää selausohjelmaa. Oletusarvon mukaan RealAudio Player - ohjelma muistaa 4 viimeisintä leikettä. Voit muuttaa oletusarvoa muokkaamalla ohjelman asetuksia Käyttäjän asetukset -ikkunassa.

Pikaohjeet

Player-ohjelman sanomat

Näytä-valikko

Leike-valikko

Palvelimet-valikko

Vianetsintä


 Näytä-valikko

Näytä-valikon komentojen avulla voit muokata Player-ohjelman ulkoasua sekä määrittää erilaisia ääni- ja verkkoasetuksia.

Tietoja ja ääni

Tämä komento näyttää tai piilottaa äänenvoimakkuussäätimen sekä leikkeen otsikko-, tekijä- ja tekijänoikeustiedot. Voit säätää Player-ohjelman äänenvoimakkuutta liikuttamalla liukusäädintä. Jos Player-ohjelman äänenvoimakkuuden säädin ei ole näkyvissä, Windowsin ääniohjain ei tue äänenvoimakkuuden säätämistä itsenäisissä sovelluksissa, kuten RealAudio Playerissa.

Tilarivi

Tämä komento näyttää tai piilottaa tilarivin, jolla näkyy Player-ohjelman nykyinen tila, toistettavan RealAudio-tiedoston pituus ja sijainti sekä valikkokomentoihin liittyviä ohjetekstejä.

Käyttäjän asetukset

Tämä komento tuo näyttöön Käyttäjän asetukset -valintaikkunan, jonka avulla voit määrittää Player-ohjelman kokoonpanon. Saat Käyttäjän asetukset -valintaikkunan näkyviin myös napsauttamalla ohjelmaikkunaa hiiren kakkospainikkeella ja valitsemalla komennon Muokkaa asetuksia tai käyttämällä pikanäppäintä Ctrl-P. Kun Player-ohjelma toistaa äänileikettä, Käyttäjän asetukset-komento näkyy himmennettynä eikä se ole käytettävissä.

Tilastotiedot

Näyttää yhteyden laatuun liittyviä tietoja Yhteyden tilastot -valintaikkunassa. Saat tilastotiedot näkyviin myös napsauttamalla ohjelmaikkunaa hiiren kakkospainikkeella ja valitsemalla Näytä tilastotiedot -komennon.

Aina päällimmäisenä

Kun valitset tämän komennon, RealAudio Player -ohjelman ikkuna pysyy aina päällimmäisenä, vaikka jokin toinen ikkuna olisi aktiivinen. Tämä vaihtoehto kannattaa valita, jos haluat pitää Player-ikkunan näkyvissä käyttäessäsi selausohjelmaa.

Pikaohjeet

Player-ohjelman sanomat

Tiedosto-valikko

Leike-valikko

Palvelimet-valikko

Vianetsintä


Näytä-valikko - Asetukset-valintaikkuna
 Näytä-valikko - Käyttäjän asetukset -valintaikkuna

Käyttäjän asetukset -valintaikkunan vaihtoehtojen avulla voit määrittää Player-ohjelman asetuksia, jotka liittyvät esimerkiksi verkko- ja välityspalvelinyhteyksiin sekä äänen laatuun. Et voi muuttaa näitä asetuksia Player-ohjelman toistaessa äänileikkeitä. Käyttäjän asetukset -valintaikkunassa on neljä välilehteä: Yleiset, Verkko, Välityspalvelin ja Lisäasetukset.


 Asetukset - Yleiset-välilehti

Muista [ ] viimeisintä leikettä

Tämän vaihtoehdon avulla voit määrittää, montako leikettä haluat ohjelman muistavan ja näyttävän, kun valitset Tiedosto Avaa viimeisin. Oletusarvo on 4; mutta voit määrittää asetuksen arvoksi luvun 0 - 99.

Äänenlaatu ja suoritustehon tarve

Jotta äänenlaatu olisi mahdollisimman hyvä käytettäessä RealAudio 28.8 -pakkausalgoritmia, tietokoneen on pystyttävä käsittelemään Internet-tietoja nopeasti. Tällaiseen tietojenkäsittelyyn pystyvät parhaiten Pentium-tietokoneet. Jos tietokoneen teho heikkenee huomattavasti toistettaessa RealAudio-leikkeitä, voit muuttaa tämän asetuksen arvon Paras äänenlaatu (oletusarvo) arvoksi Pienin suoritustehon tarve tai valita haluamasi arvon näiden kahden väliltä.

Synkronoitu multimedia

Kun valitset arvon Synkronoitu multimedia (oletusarvon), RealAudio Player -ohjelma voi siirtyä uusille WWW-sivuille RealAudio Synchronized Multimedia -leikkeen toistamisen aikana. Näin voit laatia diaesityksen, johon liittyy ääniä. Jos poistat tämän vaihtoehdon valinnan, RealAudio Player ei voi näyttää uusia WWW-sivuja Synchronized Multimedia RealAudio -leikkeiden toistamisen aikana.


Asetukset - Verkko-välilehti
  Käyttäjän asetukset - Verkko-välilehti

Tämän välilehden asetusten avulla voit määrittää, miten Player-ohjelma vastaanottaa äänileikkeitä, kauanko ohjelma odottaa yhteyden muodostumista palvelimeen, lähettääkö ohjelma tilastotietoja palvelimelle ja korvaako ohjelma kadonneet tiedot. Näiden asetusten kuvauksia laadittaessa on oletettu, että lukijalla on perustiedot Internet-protokollista ja palomuureista.

Äänen vastaanottaminen

Oletusarvon mukaan RealAudio-ohjelma vastaanottaa RealAudio-paketit UDP-protokollalla. Jos verkko on suojattu UDP-paketit suodattavalla palomuurilla, tätä asetusta ei voi käyttää. Tällöin tämän asetuksen arvoksi on annettava TCP. HUOMAUTUS: RealAudio 2.0 -palvelimen vanhat beta-versiot eivät tue TCP-asetusta. Jos muodostat yhteyden tällaiseen palvelimeen, RealAudio Player -ohjelman tilarivillä näkyy sanoma "Puskuroidaan", mutta ohjelma ei toista ääntä. Pyydä palvelimen omistajaa päivittämään palvelimelle RealAudio 2.0 Server.

Käytä määritettyä UDP-porttia

Järjestelmänvalvojat ja palomuurien ylläpitäjät haluavat ehkä määrittää palomuurit niin, että UDP-lähetykset vastaanotetaan yhden tietyn portin kautta. RealAudio Player -ohjelma voi vastaanottaa UDP-paketteja porttien 1 000 - 9 999 kautta. Kysy palomuurien ylläpitäjältä, mikä on oikean portin numero. Huomautus: RealAudio TCP -paketteja voi vastaanottaa vain portin 7070 kautta.

Palvelimen aikakatkaisu

Määrittää, montako sekuntia RealAudio Player -ohjelma enintään odottaa yhteyden muodostumista RealAudio-palvelimeen. Jos yhteyttä ei saada muodostettua tämän ajan kuluessa, näyttöön tulee Yritä uudelleen/Peruuta -viesti. Oletusarvo on 30 sekuntia. Jos annat asetuksen arvoksi 0, Player-ohjelma odottaa yhteyden muodostumista loputtomiin.

Lähetä tilastotiedot

Määrittää, lähettääkö RealAudio Player -ohjelma yhteyden laatuun liittyviä tilastotietoja RealAudio-palvelimelle leikkeen toistamisen jälkeen. Tämän toiminnon avulla palvelun toimittajat voivat valvoa lähetyksen laatua. Laatutiedot ovat samoja kuin Yhteyden tilastot -valintaikkunassa näkyvät tiedot:

vastaanotettujen pakettien määrä

lähetyksessä kadonneiden pakettien määrä

myöhään saapuneiden pakettien määrä

aikaisin saapuneiden pakettien määrä

viallisina saapuneiden pakettien määrä.

Muista, että ohjelman käytettävissä ei ole mitään käyttäjään liittyviä tietoja (käyttäjätunnus, sähköpostiosoite tai salasana), joten ohjelma voi lähettää tällaisia tietoja palvelimelle.

Häviöiden korjaus

Jos valitset tämän vaihtoehdon, RealAudio Player -ohjelma korvaa lähetyksen yhteydessä kadonneet paketit. Jos lähetyksestä puuttuu paketteja, äänivirrassa voi kuulua hetkittäistä helinää. Jos et valitse tätä vaihtoehtoa, äänivirta katkeaa kadonneiden pakettien kohdalla.

Kaistanleveys

Tämän asetuksen avulla voit määrittää, millainen yhteys tietokoneestasi on Internetiin. RealAudio-äänien toimittajat voivat nyt käyttää kaistanleveyden neuvottelemista. Tämän toiminnon ansiosta tiedostoja voi koodata sekä 14.4-  että 28.8-algoritmilla, mutta WWW-sivulla näkyy vain yksi linkki kuhunkin tiedostoon. RealAudio Player -ohjelma lähettää palvelimelle tietoja tietokoneesta, jolloin palvelin osaa lähettää tiedoston oikeassa muodossa. Lähettävän tiedostotyypin valintaan vaikuttaa myös se, kuinka nopea yhteys tietokoneesta on Internetiin.


 Asetukset - Välityspalvelin-välilehti

Välityspalvelin toimii välittäjänä yrityksen suojatun lähiverkon ja Internetin välillä. Välityspalvelimen avulla voidaan varmistaa, että Internetin ja lähiverkon välillä ei ole luvatonta tietoliikennettä. RealAudio 2.0 Player -ohjelma voidaan määrittää käyttämään välityspalvelimia määrittämällä välityspalvelimien asetukset.

Käytä välityspalvelinta

Valitsemalla tämän vaihtoehdon ohjaat RealAudio Player -ohjelman muodostamaan yhteyden RealAudio-palvelimeen välityspalvelimen kautta. Jos haluat käyttää välityspalvelinta, sinun on määritettävä isäntänimi ja portin numero.

Palvelin

Isäntänimi on välityspalvelimen DNS-nimi tai IP-osoite. Jos järjestelmä on suojattu palomuurilla etkä tiedä välityspalvelimen isäntänimeä, kysy järjestelmänvalvojalta.

Portti

Tähän ruutuun on määritettävä, minkä portin kautta RealAudio Player -ohjelma muodostaa yhteyden välityspalvelimeen. Jos järjestelmä on suojattu palomuurilla etkä tiedä välityspalvelimen portin numeroa, kysy järjestelmänvalvojalta.

Ei palvelinta

Voit määrittää paikallisia isäntiä (DNS-nimiä tai IP-osoitteita), joihin ei tarvitse muodostaa yhteyttä välityspalvelimen kautta. Saat tiedot tällaisista isännistä järjestelmänvalvojalta.


 Asetukset - Lisäasetukset-välilehti

Tässä välilehdessä määritetyt asetukset ohittavat Player-ohjelman äänikorttiyhteensopivuuteen liittyvät oletusarvot.

Vain 8-bittinen

Valitse tämä vaihtoehto vain, jos ohjelma ei ole täysin yhteensopiva tietokoneen äänikortin kanssa. Tavallisesti Player-ohjelma lähettää äänikortille 16-bittistä ääntää. Jos äänikortti tukee vain 8-bittistä ääntä, ohjelma lähettää äänet 8-bittisinä. Jos äänikortti ei pysty ilmoittamaan RealAudio Player -ohjelmalle, että se tukee vain 8-bittistä ääntä, äänileikkeiden toistamisen aikana saattaa kuulua vain satunnaisia tai epäselviä ääniä. Jos haluat ohittaa oletusarvon eli äänien toistamisen 16-bittisinä, valitse tämä vaihtoehto.

Vain 11 kHz

Valitse tämä vaihtoehto vain, jos ohjelma ei ole täysin yhteensopiva tietokoneen äänikortin kanssa. Tavallisesti Player-ohjelma lähettää äänikortille 8 kHz:n ääntä. Jos äänikortti ei tue 8 kHz:n näytteenottotaajuutta, ääni voi kuulua korkeana tai liian nopeana. Valitse tämä vaihtoehto, jos haluat, että Player-ohjelma muuntaa äänen 11 kHz:n näytteenottotaajuudelle ennen kuin ääni siirtyy äänikortille. Tämä asetus lisää hieman keskusyksikön kuormitusta.


 Näytä-valikko - Yhteyden tilastot -valintaikkuna

Tämä komento tuo näyttöön Yhteyden tilastot -valintaikkunan, jossa on tietoja RealAudio Player -ohjelman ja RealAudio-palvelimen välisestä Internet-yhteydestä. Valintaikkunassa näkyy vastaanotettujen, kadonneiden, aikaisin saapuneiden, viimeisten 30 sekunnin aikana kadonneiden ja viallisten pakettien määrä sekä prosenttiosuus kaikista paketeista. Kadonneiden pakettien kohdalla äänivirrassa kuuluu helinää. Jos Häviöiden korjaus -vaihtoehto ei ole valittuna, äänivirta katkeaa kadonneiden pakettien kohdalla.

Jos kadonneet paketit aiheuttavat äänen laadun heikkenemistä, syynä voivat olla väliaikaiset lähetysvaikeudet verkossa tai palvelimen erittäin suuri kuormitus. Äänen laatu voi parantua, jos yrität äänen toistamista uudelleen myöhemmin tai siirryt toiselle WWW-palvelimelle ja toistat siellä olevia ääniä.

Jos paketteja katoaa joka kerran poikkeuksellisen paljon ja sinulla on Internetiin puhelinverkkoyhteys, modeemiyhteyden nopeus voi olla pienempi kuin 14.4 Kbps tai Internet-palvelutoimittajan tarjoaman palvelun nopeus ei riitä yhteydellesi. Ota tällöin yhteys järjestelmävalvojaan.

Player-ohjelman kotisivupainikkeessa näkyy salama, jos lähetyksestä katoaa paketteja.


 Leike-valikko

Leike-valikon komentojen avulla voit siirtyä eteen- tai taaksepäin useita leikkeitä sisältävässä RealAudio (.ram) -tiedostossa. Tämä toiminto muistuttaa CD-soittimen hakupainikkeita, joilla voit siirtyä levyllä eteen- tai taaksepäin. Jos valitsemassasi linkissä on vain yksi RealAudio-leike, tämä toiminto näkyy himmennettynä eikä se ole käytettävissä. Leike-valikko sisältää seuraavat komennot:

 Edellinen leike

Kun valitset tämän komennon, ohjelma toistaa edellisen leikkeen useita leikkeitä sisältävästä RealAudio (.ram) -tiedostosta.

Seuraava leike

Kun valitset tämän komennon, ohjelma toistaa seuraavan leikkeen useita leikkeitä sisältävästä RealAudio (.ram) -tiedostosta.

Pikaohjeet

Player-ohjelman sanomat

Tiedosto-valikko

Näytä-valikko

Palvelimet-valikko

Vianetsintä


 Palvelimet-valikko

Palvelimet-valikon komentojen avulla voit siirtyä haluamaasi kohtaan Progressive Networks -WWW-sivuilla. Tätä toimintoa voit käyttää useissa suosituissa selausohjelmissa, kuten Mosaicissa, Spyglass Mosaicissa, Spry Mosaicissa, Netscapessa ja Internet Explorerissa. Jos selausohjelmaa ei ole käynnistetty, Player-ohjelma käynnistää sen. Palvelimet-valikon avulla voit siirtyä suoraan seuraaville WWW-sivuille:

RealAudio Home Page... Näyttöön tulee Progressive Networks -kotisivu (http://www.realaudio.com).

RealAudio Guide... Näyttöön tulee luettelo WWW-sivuista, joilta löytyy RealAudio-ohjelmalla toistettavia ääniä (http://www.realaudio.com/raguide.html).

RealAudio Help... Näyttöön tulee RealAudio-ohjelman ohjesivu, jolla on muun muassa usein esitettyjä RealAudio-ohjelmaan liittyviä kysymyksiä (http://www.realaudio.com/help.html).

Pikaohjeet

Player-ohjelman sanomat

Tiedosto-valikko

Näytä-valikko

Leike-valikko

Vianetsintä


 Vianetsintä

Tässä tiedostossa on tietoja seuraavista vianetsintään liittyvistä ohjeaiheista:

Ääntä ei kuulu tai se on vääristynyt: yhteensopivuus äänikortin kanssa

Vääristymät äänessä: muut syyt

WWW-selausohjelma ei käynnistä Playeria, vaan kehottaa tallentamaan tiedoston levylle

Äänileike ei toistu: palomuurit

Äänileike ei toistu: TIA (The Internet Adapter)

RealAudio Player -ohjelman sisällyttäminen selausohjelman kokoonpanoon

MIME Types

Jos RealAudio Player -ohjelman toiminnassa on muita kuin edellä esitettyjä ongelmia, voit tutustua viimeisimpiin vianetsintätietoihin ja tavallisimpiin kysymyksiin Progressive Networksin WWW-sivuilla osoitteessa:

http://www.realaudio.com/help.html

Ääntä ei kuulu tai se on vääristynyt: yhteensopivuus äänikortin kanssa

RealAudio Player -ohjelmaa on testattu kattavasti useiden erilaisten äänikorttien kanssa kaikissa Windowsin versioissa. Jos kuitenkin asennusohjelman toistamat mallileikkeet complete.ra ja thankyou.ra clips toistuvat vääristyneinä tai ne eivät toistu ollekaan, voit ratkaista ongelman noudattamalla seuraavia ohjeita:

1.	Ota yhteys äänikortin valmistajaan ja tilaa uusimmat ohjaimet. Useimmat yhteensopivuusongelmat voidaan ratkaista päivittämällä ohjaimet.

2.	Valitse Asetukset-valintaikkunan Lisäasetukset-välilehdestä Vain 8-bittinen ja Vain 11 11 kHz. Voit kokeilla, paraneeko äänen laatu, avaamalla Avaa tiedosto -valintaikkunan ja valitsemalla Player-ohjelman asennushakemistosta tiedoston start.ram.

3.	Jos edellä kuvatut toimet eivät poista ongelmaa, tutustu WWW-sivuun osoitteessa

 http://www.realaudio.com/help.html

Vääristymät äänessä: muut syyt

Äänen huonoon laatuun voi olla useita syitä.

Jos tietokone on vanha tai käytät ulkoista modeemia, tietokoneessa ei ehkä ole UART-piiriä, joka pystyy käsittelemään tietovirtaa niin, että äänen laatu on mahdollisimman hyvä. Tällöin äänipaketteja voi kadota. Windowsin vianmääritysohjelman pitäisi pystyä tunnistamaan tietokoneen UART-piiri, jonka tyypin pitäisi olla 16550.

Toinen syy heikkoon äänen laatuun on pakettien katoaminen verkon vilkkaan liikenteen takia. Eri yhteyksien laadussa voi olla eroja. Tarkista Yhteyden tilastot -valintaikkunasta, häviääkö lähetyksessä paketteja. Pakettien seurantaan voidaan käyttää myös verkonvalvontaohjelmaa, kuten WS-Watchia.

WWW-selausohjelma ei käynnistä Playeria, vaan kehottaa tallentamaan tiedoston levylle

Jos käyttämäsi selausohjelma ei käynnistä RealAudio Player -ohjelmaa, vaan tuo näyttöön valintaikkunan, jossa on esimerkiksi Tallenna levylle -vaihtoehto, selausohjelmaa ei ehkä ole määritetty oikein. Jos järjestelmän tai selausohjelman kokoonpano on muuttunut RealAudio Player -ohjelman asennuksen jälkeen, on helpointa asentaa Player-ohjelma uudelleen. Jos ongelma ei ratkea, tutustu ohjeaiheeseen RealAudio Player -ohjelman sisällyttäminen selausohjelman kokoonpanoon.

Jos Tallenna levylle -kehote tulee näyttöön vain tietyn leikkeen tai WWW-sivun yhteydessä, kyseisen sivun RealAudio-palvelinta ei ehkä ole määritetty oikein. Tarkista ensin, että Player-ohjelman kokoonpano on määritetty oikein, toistamalla Progressive Networksin WWW-sivuilla olevia leikkeitä (osoite on http://www.realaudio.com). Jos Player-ohjelman kokoonpanossa ei ole vikaa, ota yhteyttä WWW-sivun vastuuhenkilöön. Älä tee mitään muutoksia kokoonpanomäärityksiin.

Äänileike ei toistu: palomuurit

RealAudio käyttää TCP-lähetyksiin porttia 7070 ja UDP-lähetyksiin portteja 6970 - 7170. Jos järjestelmä on suojattu palomuurilla, sinun on määritettävä Player-ohjelma palomuuriasetusten mukaisesti. Saat lisätietoja järjestelmänvalvojalta. Voit ohjata hänet Progressive Networksin palomuuria käsittelevälle WWW-sivulle, joka on osoitteessa

http://www.realaudio.com/firewall.html

Äänileike ei toistu: TIA (The Internet Adapter)

TIA on ohjelma, jolla voidaan muodostaa emuloitu SLIP-yhteys Internetiin. Jos käyttämäsi puhelinverkkoyhteys ei salli RealAudio-tiedostojen toistamista, Internet-palvelutoimittajalla saattaa olla käytössään vanha TIA-ohjelman versio. Huonon TIA-yhteyden oireena on esimerkiksi se, että leikkeen toistaminen pysähtyy ja tilarivillä näkyy "Puskuroidaan"-sanoma. TIAn betaversio 2.1 on yhteensopiva RealAudio Player -ohjelman kanssa. Jos ohjelman toiminnassa on vikoja, jotka viittaavat TIA-yhteyteen, ota yhteys Internet-palvelutoimittajaan ja pyydä häntä päivittämään käytössään oleva TIA-ohjelma versioon TIA 2.1 beta.

RealAudio Player -ohjelman sisällyttäminen selausohjelman kokoonpanoon

RealAudio Player -asennusohjelma tunnistaa kaikki tavallisimmat Windows-selausohjelmat ja määrittää Player-ohjelman kokoonpanon tietokoneessa olevan selausohjelman mukaiseksi. Jos asennusohjelma ei tunnista käyttämääsi selausohjelmaa tai selausohjelma on uudempi kuin asennettava Player-ohjelman versio, sinun on todennäköisesti määritettävä selausohjelma manuaalisesti.

Tarkista ensin, onko sivulla

http://www.realaudio.com/help.html

käyttämääsi selausohjelmaan liittyviä tietoja (Frequently Asked Questions). Jos et löydä kyseiseltä WWW-sivulta mitään tietoja selausohjelmasta, etsi selausohjelman opaskirjasta tietoja apusovellusten tai erillisten katseluohjelmien määrittämisestä. Lisää RealAudio Player sovellukseksi ja määritä seuraavat tiedot:

MIME-tyyppi: audio/x-pn-realaudio

Tunnisteet: .RA, .RAM

Sovellus: raplayer.exe (Oletusasennushakemisto on c:\raplayer.)

MIME-tyypit

MIME-tyypit ilmaisevat WWW-selausohjelmille, mikä toiminto suoritetaan kunkin linkin kohdalla. Yleensä jokaiseen MIME-tyyppiin liittyy yhtenäinen tiedostotunnisteiden joukko. Voit määrittää käyttämääsi selausohjelmaan, mikä toiminto liittyy kuhunkin MIME-tyyppiin. Voit muuttaa näitä toimintoasetuksia muuttamalla apusovellusten tai erillisten katseluohjelmien arvoja. RealAudio-tiedostojen MIME-tyyppi on audio/x-pn-realaudio. Lisätietoja on ohjeaiheessa RealAudio Player -ohjelman sisällyttäminen selausohjelman kokoonpanoon.

Pikaohjeet

Player-ohjelman sanomat

Tiedosto-valikko

Näytä-valikko

Leike-valikko

Palvelimet-valikko